ร้านนี้แผนที่ในวงในโชว์เป็นร้านอาหารเวียดนามข้างโบสถ์ค่ะซึ่งไม่ใช่ กะจะมากินข้าวต้ม ออกจากชลบุรีก็เจ็ดโมงเช้าแถมมาหลงอีก ถึงร้านสิบโมงครึ่งข้าวต้มหมด ร้านอยู่ในซอยแคบๆต้องสังเกตป้ายดีๆนะคะ

เลยสั่งก๋วยจั๊บญวนมามีทั้งแบบธรรมดาของออยและพิเศษใส่ไข่ของแฟน เพราะออยจะมีไข่กะทะต่อท้ายอีกไม่อยากกินไข่เยอะ ก๋วยจั๋บสําหรับออยใช้ได้เลยค่ะ โรยพริกไทยเยอะๆ ใส่พริกผัดนิดนึง ซดร้อนๆโล่งคอดีจริงเชียว เครื่องมีหมูยอ เลือดหมู หั่นชิ้นใหญ่เลยค่ะ ออยเคยกินแต่หั่นเล็กๆ หมูเด้งเม็ดนึง กระดูกซี่โครงต้มกับขิง เครื่องเยอะดีค่ะกับราคา 30 บาท คุ้มเลย แต่ตัวเส้นเละไปนิดนึงตะเกียบคืบไม่ขึ้นเลย ขาดหมด

ขนมปังแผ่นเนย-แยม มาเปนชุด 15 บาท อันนี้ก็ธรรมดา ขนมปังอุ่นมาพอร้อน แต่ออยมัววุ่นวายกับการกินก๋วยจั๊บ กว่าจะหันมาสนใจก็เย็นซะแล้ว ตัวเนื้อขนมปังไม่ค่อยนุ่มเท่าไรแต่เหนียวดีค่ะ

ไข่กะทะ สามารถสั่งได้ว่าเงาแบบสุกหรือไม่สุกค่ะ โรยพริกไทย แม๊กกี้ ซอสพริก อร่อยแบบตายตัวอยู่แล้ว เพราะแม๊กกี้กับไข่มันเกิดมาคู่กันค่ะ เครื่องโรยหน้ามาแปะๆให้สวยงามแบบไม่ค่อยแน่นเท่าไร